b'\n_START_ARTICLE_\nAnni-Maija Sepp\xc3\xa4nen\n_START_PARAGRAPH_\nAnni-Maija Sepp\xc3\xa4nen (s. 6. joulukuuta 1990) on suomalainen salibandyn pelaaja. H\xc3\xa4n pelaa maalivahtina ja edusti viimeksi lappeenrantalaista NST:t\xc3\xa4._NEWLINE_Sepp\xc3\xa4sen kasvattajaseura on Joutsenon Kataja. Kaudesta 2007\xe2\x80\x932008 alkaen h\xc3\xa4n pelasi Salibandyliigaa NST:ss\xc3\xa4. Kausi 2014\xe2\x80\x932015 mukaan lukien h\xc3\xa4n on pelannut Salibandyliigan runkosarjassa 139 ottelua pistein 0 + 1 = 1 ja pudotuspeleiss\xc3\xa4 50 ottelua. H\xc3\xa4n on saavuttanut NST:n kanssa SM-hopeaa kaudella 2010\xe2\x80\x932011 ja viidesti SM-pronssia kausina 2007\xe2\x80\x932008, 2008\xe2\x80\x932009, 2009\xe2\x80\x932010, 2011\xe2\x80\x932012 ja 2014\xe2\x80\x932015._NEWLINE_Suomen maajoukkueessa Sepp\xc3\xa4nen on pelannut 16 ottelua. Otteluista kuusi oli MM-kilpailuissa. Noissa vuoden 2009 kilpailuissa Suomi saavutti pronssia.'